? સંવત ૭૫૨ અને વૈશાખી પુનમના દિવસે રૂપમતીને પુત્ર અવતર્યો અને જાણે ગુર્જરના ભાવિ સમ્રાટનું અવતરણ થયું હોય તેમ એ દિવસે સુર્યમાં પણ મુસ્કુરાતો હોય એવું લાગતું હતું. [ પંચાસરથી થોડેક માઇલ ઉત્તરે ચંદુર નામક ગામમાં વનરાજનો જન્મ થયો હોવાનું મનાય છે. તેનું બાળપણ વનોદ ગામે વીતેલું જ્યાં વનાવી માતાનું મંદિર છે.] દિવસે દિવસ પુત્ર વધવા લાગ્યો. લગભગ છએક મહિનાનો થયો હશે ને એક દિવસ રૂપસુંદરી ઝાડની ડાળીએ હિંચકો બાંધી કુવરને ઝુલાવતી હતી ને શિલભદ્રસુરી નામે એક જૈન આચાર્ય નીકળ્યા. તેણે પુત્રની મુખાકૃતિ જોઇ અને જોતાવેંત સમજી ગયાં કે આ કોઇ તેજસ્વી રાજવી થવાને સર્જાયેલો છે. રૂપસુંદરીને અને ભીલોને સમજાવી તેઓ બાળકને પોતાની સાથે લઇ ગયાં. નામ “વનરાજ” પાડ્યું.[ વનમાં જન્મેલ હોઇ,વનરાજ = વનનો રાજા. ]